**Taiala: faaseā e ono lē faamanuiaina**

Mo le fia maua o faamatalaga auiliili, tagai i taiala a le BSA e tusa ma le [pule e teena ai le suesueina o mafuaaga o se faaseā](https://www.bsa.govt.nz/broadcasting-standards/resources/guidance-bsa-power-to-decline-to-determine-a-complaint/" \t "_blank" \o "Guidance: BSA power to decline to determine a complaint).

**Te reo Māori**

E lē o manatu le Pulega i le faaaogāina o le te reo Māori, o le gagana aloaia, i faasalalauga ma faapogai o soo se faaletonu tau faasalalauga ma o le a lē iloiloina mafuaaga o faaseā faapenei. O le pule faitalia a le faatonu e mafai ai ona faaaoga. E lē o iai se faamoemoe e tatau ai i ofisa faasalalau ona tuuina atu se tali aloaia i faaseā e faatatau i le te reo Māori (peitai e lē faaaogā le tulaga lea i isi vaega o ta‘ua i lalo).

[KS ma le Television New Zealand Ltd, Faaiuga Nu. 2020-135](https://www.bsa.govt.nz/decisions/all-decisions/ks-and/)

**O faiga i le lotoifale e faasino i LGBTQIA+/rainbow**

E lē manatu ai le Pulega i le matuiā o manatu e faasino i ē o ta'ua o LGBTQIA+/rainbow atoa ma tulaga o ola ma soifua ai. O manatu e fesootai ia i latou nei e le o ni manatu matuiā po o ni manatu e lē fetaui mo tamaiti po o tupulaga. E pei foi ona faamalieina muamua ai le Pulega i le mataupu lava lea e tusa ai ma ni manatu faasaga i le lotoifale o le rainbow, ua manatu ai e leai ma se tulaga e tatau ma talafeagai ai ona tau 'faatutusa' le maua o manatu eseese o faasalalauina e isi.

[Benefield and Discovery NZ Ltd, Decision No. 2023-069](https://www.bsa.govt.nz/decisions/all-decisions/benefield-and-discovery-nz-ltd-2023-069-16-january-2024)

[Hutt and Television New Zealand Ltd, Decision No. 2023-040](https://www.bsa.govt.nz/decisions/all-decisions/hutt-and-television-new-zealand-ltd-2023-040-12-september-2023)

**Manatu Patino**

E masani ona teena e le Pulega soo se faaseā e uiga i se ituaiga polokalame ua manatu ai se tasi o loo faia se faaseā sa tatau pe lē tatau foi ona aofia i faasalalauga a le ofisa faasalalau. O mataupu nei e tuu atu i le pule faitalia a le faatonu ma tulaga o manatu patino. O le matafaioi a le Pulega le suesue o faaseā pe faamata ua solia e mataupu tau faasalalauga ni tulaga tau faasalalauga, ae latou te lē suia mataupu tau faasalalauga a ofisa faasalalau i mataupu e manao i ai se tasi ua faia sana faaseā e tatau ona faaaofia.

[Wratt ma le Mediaworks TV Ltd, Faaiuga Nu. 2019-031](https://www.bsa.govt.nz/decisions/all-decisions/wratt-and-mediaworks-tv-ltd-2019-031-17-september-2019/)

[Malcolm ma le Radio New Zealand Ltd, Faaiuga Nu. 2016-018](https://www.bsa.govt.nz/decisions/all-decisions/malcolm-and-radio-new-zealand-ltd-2016-018-27-june-2016/)

[Sheerin ma le Mediaworks TV Ltd, Faaiuga Nu. ID2017-022](https://www.bsa.govt.nz/decisions/all-decisions/sheerin-and-mediaworks-tv-ltd-id2017-022-26-april-2017/)

**Gagana vale maualalo**

E iai tulaga e faaaogā ai gagana vale maualalo e seāseā ona solia ai faatulagana, aemaise lava pe a faasalalau i le taimi o polokalame o lo o faatulaga i le PG po o luga atu, po o taimi o talafou. O upu ma faaupuga e ta‘ua o gagana vale maualalo e aofia upu e pei o le ‘crap,’ ‘bloody,’ ‘bugger,’ ‘wanker,’ ‘pissed off’ ma le ‘shit.’ E ui o ni faaupuga e lē tautatala i ai tagata uma, ae o faaupuga nei ua tele lava ina faaaogā. E le o ni faaupuga e faateia pe faatiga ai se vaega tele o le au faafofoga, peitai e iai tulaga e ono tupu ai, e pei o le faifai pea po o le soona faaaogā i se tulaga ua matuā lē mafaufau ai lava.

[Beck and Television New Zealand Limited, Decision No. 2024-084](https://www.bsa.govt.nz/decisions/all-decisions/beck-and-television-new-zealand-limited-2024-084-18-december-2024)(‘arsehole’)

[Duff and Television New Zealand Ltd*,* Decision No. 2023-078](https://www.bsa.govt.nz/decisions/all-decisions/duff-and-television-new-zealand-ltd-2023-078-3-october-2023/#searched-for-)(‘bloody’, ‘bugger’)

[Franklin and Discovery NZ Ltd, Decision No. 2022-113](https://www.bsa.govt.nz/decisions/all-decisions/franklin-and-discovery-nz-ltd-2022-113-20-december-2022/) (‘shit’)

[Allison and Discovery NZ Ltd, Decision No. 2020-142](https://www.bsa.govt.nz/decisions/all-decisions/allison-and/) (‘wanker’)

[McCaughan and Discovery NZ Ltd, Decision No. 2020-165](https://www.bsa.govt.nz/decisions/all-decisions/mccaughan-and/) (‘pissed off’)

[McCaughan and MediaWorks TV Ltd, Decision No. 2016-062](https://www.bsa.govt.nz/decisions/all-decisions/mccaughan-and-mediaworks-tv-ltd-2016-062-2-december-2016/#searched-for-) (‘piece of piss’, ‘bullshit’, ‘shit’)

[Lockyer and Television New Zealand Ltd, Decision No. 2012-089](https://www.bsa.govt.nz/decisions/all-decisions/lockyer-and-television-new-zealand-ltd-2012-089/) (‘crap’, ‘pissed off’)

**Upu faifai**

E ioeina e le Pulega nisi o faasalalauga e faaaogā ai faaupuga o le ‘God,’ ‘Jesus,’ ‘Christ,’ ‘Hell’ e fesootai ma le talitonuga Faa-Kerisiano, e ono lē taliaina e nisi o tagata. Peitai, o faaupuga nei e lē o faatulaga o ni gagana masoā ma o faaupuga ua tele ina faaaogā i nei vaitaimi i gagana o aso uma. E tele tulaga ua maua ai pea e le Pulega le faaaogā o le ‘Jesus’ ma le ‘Christ’ e faaali ai lagona maofa ma e lē o solia ai taiala o lo o faaaogā tele e tagata.

[Monaghan and Television New Zealand Ltd, Decision No. 2023-029](https://www.bsa.govt.nz/decisions/all-decisions/monaghan-and-television-new-zealand-ltd-2023-029-26-july-2023/#searched-for-)(‘Jesus’)

[Bruce-Phillips and Television New Zealand Ltd, Decision No. 2020-092](https://www.bsa.govt.nz/decisions/all-decisions/bruce-phillips-and/) (‘Jesus’)

[McKane and Television New Zealand Ltd, Decision No. 2020-118](https://www.bsa.govt.nz/decisions/all-decisions/mckane-and/) (‘God’, ‘Holy Crap’)

[Nixey and NZME Radio Ltd, Decision No. 2020-037](https://www.bsa.govt.nz/decisions/all-decisions/nixey-and-nzme-radio-ltd-2020-037-24-august-2020/#searched-for-) (faitioaga faamalie e faatatau i tagata Kerisiano)

**Paleni (faasolosolo)**

E lē o i ai se faamoemoe e tatau ona faamalie tulaga paleni i le tau faaali o le mau manatu ma finagalo e faatatau i se mataupu faigata ma le lavelave i se faasalalauga e tasi. O se tasi o vaega autu mo le Pulega pe a iloiloina se faaseā i lalo o le tulaga lenei, o le silasila lea pe faamata o silafia e le au maimoa manatu faaalia i lea mataupu mai isi faasalalauga, e aofia ai isi ofisa faasalalau (faamata o se mataupu o faifai pea ma felafolafoaiga). E seāseā ona lagolagoina e le Pulega ni faaseā i lalo o le tulaga paleni e faapea o loo faasalalauina e le ofisa faasalalau se manatu patino pe afai o se mataupu e mau eseese i ai finagalo na faaalia e le toatele o tagata.

[Watkin and Radio New Zealand Ltd, Faaiuga Nu. 2022-091](https://www.bsa.govt.nz/decisions/all-decisions/watkin-and-radio-new-zealand-ltd-2022-091-22-november-2022/)

[Egan ma le Discovery NZ Ltd, Faaiuga Nu. 2021-002](https://www.bsa.govt.nz/decisions/all-decisions/egan-and-discovery-nz-ltd-2021-002-2-june-2021/)

[Garrett ma le Radio New Zealand Ltd, Faaiuga Nu. 2021-073](https://www.bsa.govt.nz/decisions/all-decisions/garrett-and-radio-new-zealand-ltd-2021-073-22-september-2021/#searched-for-)

**Faatutusa (otootoga o talafou)**

E faatatau le tulaga faatonuina e faatutusa ai manatu i faasalalauga o mea o tutupu i le taimi nei po o polokalame e patino i tulaga sa‘o ma le moni o faatalanoaina ai le feteenaiga o manatu ma e aogā mo le silafia e tagata lautele. Peitai, e seāseā na lagolagoina e le Pulega se faaseā ua faia i luga o le tulaga faatonuina e faatutusa ai manatu e faasaga i se otootoga o talafou. O faiga e otooto ai ituaiga faasalalauga faapenei e masani ai na lē talatalaina mataupu ua lipotia. Ua na o se lipoti faigofie i mea o tutupu pe sa tutupu foi, ma e lē fetaui ai le faaaoga i ai o le tulaga faatonuina e faatutusa ai.

[OH and Radio New Zealand Ltd, Decision No. 2024-077](https://www.bsa.govt.nz/decisions/all-decisions/oh-and-radio-new-zealand-ltd-2024-077-9-december-2024) (Aafiaga osofaiga Isaraelu mai le vanimonimo i tagata lautele o Lepanona)

[Wilson and NZME Radio Ltd, Decision No. 2023-045](https://www.bsa.govt.nz/decisions/all-decisions/robert-wilson-complainant-nzme-radio-ltd/#searched-for-) (Faaiuga a le Immigration New Zealand e faataga ai Posie Parker e ulufale mai i Aotearoa Niu Sila ma tulaga e ono faaali ai se faatautee o tagata i faatasiga o auai atu i ai Parker)

[Boom and Television New Zealand Ltd, Decision No. 2022-059](https://www.bsa.govt.nz/decisions/all-decisions/boom-and-television-new-zealand-ltd-2022-059-20-july-2022) (masalomia le maua o se kopi o le faaiuga e le i aloaia a le US Supreme Court e faaleaogaina ai le mataupu *Roe v Wade*)

**Paleni – Faasalalauga o sui faipule**

O le faitalia a ofisa faasalalau le faaaofia po o le lē faaaofia o nisi o sui faipule po o sui tauva o le faiga palota i polokalame (e aofia ai felafolafoaiga a sui tauva, faatalatalanoaga po o isi faasalalauga a o loma se faiga palota) e le o se tulaga ua solia ai taiala tau faasalalauga i tulaga moni o faasalalauga. Mo se faataitaiga, e le faapea ua solia taiala pe afai e fai se felafolafoaiga i le va o sui tauva faaupufai ae leai se sui tauva o se vaega faaupufai laitiiti na auai ai. O se tasi o aiatatau a ofisa faasalalau e saoloto ai le faaali o manatu, le aiatatau e:

* tuuitiitia ai le toatele o sui e mafai ona auai i se polokalame ma e filifilia e tusa ai ma tulaga paleni ma le sa‘o (e pei o le faatapulaa i se tulaga talafeagai o le aofai o i latou e auai ina ia ausia le taimi faatulagaina e faasalalau ai le polokalame)
* faaalia manatu mai nisi o talitonuga patino, po o le faamamafa o nisi o talitonuga patino e faaali i polokalame ua saunia ma o lo o tausisia ai faatulagana.

E atagia i faatulagana e tatau ai ona paleni faasalalauga tulaga tonu tau faasalalauga o iai nei ma faamatalaga ma avanoa e iloa ai sui faipule eseese ma o latou manatu ma e tele alagaoa e maua ai. E le o faalagolago le au maimoa i le tasi o se polokalame o maua atu ai faamatalaga/auiliiliga o sui faipule tauva uma.

[Crawford and Television New Zealand Ltd, Faaiuga Nu. 2009-093](https://www.bsa.govt.nz/decisions/all-decisions/crawford-and-television-new-zealand-ltd-2009-093/) (tuuitiitia le toatele o sui i se felafolafoaiga ona o le taimi faatulagaina e faasalalau ai le polokalame)

[The Christian Heritage Party and Television New Zealand Ltd, Faaiuga Nu. 2002-173](https://www.bsa.govt.nz/decisions/all-decisions/the-christian-heritage-party-chp-and-television-new-zealand-ltd-2002-173/) (o ē na filifilia e auai i felafolafoaiga, sa faatapulaa na o taitai o vaega o lo o iai o latou sui i vaega o le a tuua le Palemene)

[Steele and Television New Zealand Ltd, Faaiuga Nu. 2022-104](https://www.bsa.govt.nz/decisions/all-decisions/steele-and-television-new-zealand-ltd-2022-104-22-november-2022/) (se faipule o lo o faaali i se polokalame e fiafia i ai tagata)

**Tulaga e lē faaitu‘au e faia i sui faipule/tagata lauiloa**

E sili atu ona maualuga tulaga e lē faaitu‘au ua solia e sui faipule ma tagata lauiloa nai lo se tasi e lē o malamalama lelei i tulaga tau faasalalauga. E umia e sui faipule ma tagata lauiloa se tulaga i totonu o le atunuu, ma o le fesiligia ma le suesueina auiliili o a latou manatu i taiala, matafaioi ma amioga, o tulaga e tatau ia i latou nei ona nofo sauni i ai. E agavaa e faatalatalanoa o latou manatu, ua lava lo latou tomai e gafatia ai fesili e soona lafo pe lē logo mālie po o isi ituaiga faasalalauga e ono lē talafeagai ona faia i se tagata faatauvaa.

[Lindsay and Radio New Zealand Ltd, Faaiuga Nu. 2022-003](https://www.bsa.govt.nz/decisions/all-decisions/lindsay-and-radio-new-zealand-ltd-2022-003-11-april-2022/)

[Robinson and Discovery NZ Ltd, Faaiuga Nu. 2021-133](https://www.bsa.govt.nz/decisions/all-decisions/robinson-and-discovery-nz-ltd-2021-133-9-february-2022/)

[Watkins & Yardley and Radio New Zealand Ltd, Faaiuga Nu. 2022-142](https://www.bsa.govt.nz/decisions/all-decisions/watkins-and-yardley-and-radio-new-zealand-ltd-2022-142-12-april-2023/)

[Frewen ma le Television New Zealand Ltd, Faaiuga Nu. 2020-146B](https://www.bsa.govt.nz/decisions/all-decisions/frewen-and/)

[Bowkett ma le Discovery NZ Ltd, Faaiuga Nu. 2020-103](https://www.bsa.govt.nz/decisions/all-decisions/bowkett-and/)

**Polokalame e lē talafeagai mo tamaiti (Free-to-Air TV)**

E amata polokalame e talafeagai mo tagata e 16 tausaga ma luga atu le matutua mai le 8.30pm i le Free-to-Air TV (e lē faaaogā le tulaga lea i le Pay TV). O polokalame ua faatulaga mo tausaga 16 le matutua e ono faasalalau mai le taimi lea ma e ono faasalalau ata ua faatulaga mo tausaga 18 le matutua mai le 9.30pm. E iai le manatu i le Pulega o taimi faatulagaina nei o lo o i tua atu ma taimi e masani ona matamata ai tamaiti, e aofia ai ma faaiuga o vaiaso poo vaitaimi o tuuaga o aoga. O polokalame e talafeagai mo tagata matutua e ono aofia ai mataupu tau tagata matutua, gagana, polokalame e faaali ai sauaga ma feusuaiga. E faatagaina i taimi mulimuli ane o le po vaega maualuga atu mo polokalame faapenei. O taimi e faasalalau ai se polokalame, o tulaga ua faavasega i ai, o le faasalalauina o lapataiga a o lei amatalia se faasalalauga, o le faamatalaina o se polokalame i taiala mo le TV ma faiga e pulea ai e mātua, o tulaga uma nei e faia i ai filifiliga a le au maimoa ma faia i ai la latou filifiliga pe maimoa i ai pe leai foi. E faaauau pea ona lē talia e le Pulega ni faaseā e faasaga i polokalame mo tagata matutua e faapea ua mamafa tele sa faasalalau i tua atu o taimi e masani ona matamata ai tamaiti, talu ai o loo maua auala latou te filifili ma pulea ai ata e matamata ai. E mafai ona maua nisi faamatalaga i taimi faatulagaina ma tulaga ua faavasega i ai i le [itulau lenei](https://www.bsa.govt.nz/broadcasting-standards/resources/classifications-and-timebands/).

[Fransen and Discovery NZ Ltd, Faaiuga Nu. 2020-122](https://www.bsa.govt.nz/decisions/all-decisions/fransen-and-discovery-nz-ltd-2020-122-9-march-2021/)

[Millar and Discovery NZ Ltd, Faaiuga Nu. 2021-064](https://www.bsa.govt.nz/decisions/all-decisions/millar-and-discovery-nz-ltd-2021-064-24-august-2021/)

[McMurchy ma le Television New Zealand, Faaiuga Nu. 2020-014](https://www.bsa.govt.nz/decisions/all-decisions/mcmurchy-and/)

[Barnao ma le Mediaworks TV Ltd, Faaiuga Nu. 2019-002](https://www.bsa.govt.nz/decisions/all-decisions/barnao-and-mediaworks-tv-ltd-2019-002-2-april-2019/)

[Ross ma le Māori Television Service, Faaiuga Nu. 2017-045](https://www.bsa.govt.nz/decisions/all-decisions/ross-and-maori-television-service-2017-045-4-september-2017/)

**Vaega o tagata lautele o lo o puipuia mai faiga faailoga tagata**

O faaseā i lalo o tulaga faailoga tagata ma le faalumaluma e tatau na patino i se vaega o tagata i tulaga o ta‘ua ai vaega o autasi i ai tagata uma e pei o **itupa, itupa fai aiga, tupuaga, tausaga, manaoga faapitoa, tulaga galue po o talitonuga e tusa ai ma le tulafono, aganuu po o talitonuga faaupufai**. Sa masani ai na tausisia e le Pulega le faatulagana e lē faaaogā lea i vaega (e lē patino i se ituaiga e tasi) o lo o ta‘ua i lalo:

* tagata o tāmau i ‘faiga sa muai faavae ai se lotoifale faaleaiga’
* tagata e lē tupuga mai tagata Māori
* tagata e faatautee i tuipuipui po o isi puipuiga tau COVID-19
* tagata o lo o auai i nisi o taaloga po o meafai e faafiafiaina ai.

[Boom and Television New Zealand Ltd, Faaiuga Nu. 2024-069](https://www.bsa.govt.nz/decisions/all-decisions/boom-and-television-new-zealand-ltd-2024-069-20-november-2024) (‘soo se tasi o tāmau i faiga sa muai faavae ai se lotoifale faaleaiga‘ ma i latou o faatautee i faiga o faalauiloa ai mataupu tau LGBTQIA+]’)

[O’Sullivan and Television New Zealand Ltd, Faaiuga Nu. 2022-138](https://www.bsa.govt.nz/decisions/all-decisions/osullivan-and-television-new-zealand-ltd-2022-138-22-march-2023/) (Tagata e le o tangata whenua)

[McCracken and Radio New Zealand Ltd, Faaiuga Nu. 2022-099](https://www.bsa.govt.nz/decisions/all-decisions/mccracken-and-radio-new-zealand-ltd-2022-099-22-november-2022/) (faatautee i tuipuipui ma isi puipuiga tau COVID-19)

[Cycling Action Network and NZME Radio Ltd, Faaiuga Nu. 2021-092](https://www.bsa.govt.nz/decisions/all-decisions/cycling-action-network-and-nzme-radio-ltd-2021-092-10-novem/); ma le [McKenzie and Television New Zealand Ltd, Faaiuga Nu. 2022-141](https://www.bsa.govt.nz/decisions/all-decisions/mckenzie-and-television-new-zealand-ltd-2022-141-1-may-2023/) (taaloga ma meafai e faafiafiaina ai)

**Sa‘o Tonu – Tāua o se Sese**

E lē o tulaga uma ua sese e solia ai tulaga faatonuina sa‘o tonu. E lē manuia faaseā faasino i tuuaiga mo tulaga ua sese pe afai o se sese e afua mai faiga faatekonolosi po o le lē tāua. E iloilo “faiga faatekonolosi po o mea e lē tāua” i le auga tonu na faavae i ai le polokalame o fesiligia. Afai e lē afaina tele ai le malamalama o le au maimoa i tulaga atoa o le faasalalauga, po o (ni) vaega autu, o lona uiga e lē afaina ai le tulaga faatonuina mai se mea ua sese.

[Johnson and Television New Zealand Ltd, Decision No. 2021-101](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fjohnson-and-television-new-zealand-ltd-2021-101-27-october-2021%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362931966%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=cyKUgKMJUc4Ba%2FbZcEWpPVrdDIaLokhnygR4WSAC81Q%3D&reserved=0) (faamatalaina se tagata solitulafono o uu i lona lima se Tusi Paia [na i lo le Qur’an] i lana faamasinoga e tetee ai moliaga o le fasioti tagata)

[Gibb and Television New Zealand Ltd, Decision No. 2022-102](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fgibb-and-television-new-zealand-ltd-2022-102-7-december-2022%23searched-f&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362945878%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=v%2Bqs24vgn4q9UL7DJn49aA6ent7VCY1jNueHQpIFqoo%3D&reserved=0) (sese o le aofaiga otaota uga o ave i atunuu mamao na ta‘ua i se tala e tusa ma se talosaga i se faiga e tali atu ai i aafiaga mai otaota faapenei o ave i atunuu mamao)

[Kellett and Television New Zealand Ltd, Decision No. 2022-109](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fkellett-and-television-new-zealand-ltd-2022-109-30-january-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362953792%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=K8g18Hd2v5mQs1FpE7mnb3NAk%2Bd27K6KyN%2FrGBPIhOU%3D&reserved=0) (sese ona faamatalaina o se vaa toso o se “uluai vaa toso i le lalolagi e faaalu atoa i le eletise” o foliga o se vaa o fia silafia e tagata)

[Claus and Radio New Zealand Ltd, Decision No. 2023-018](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fclaus-and-radio-new-zealand-ltd-2023-018-16-may-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362960962%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=PhILBeJ%2BBs1V9%2Bd50WGxqu1b6rb2Kh9CG58PAwTM9bQ%3D&reserved=0) (sese le faitau a se komiti faafoe o le “97% o tagata ua uma ona fai tuipuipui” i se polokalame o suesueina ai mafuaaga na faamavae ai le Palemia Jacinda Ardern)

[White and Television New Zealand Ltd, Decision No. 2023-056](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Fwhite-and-television-new-zealand-ltd-2023-056-3-october-2023&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362967475%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XGeOVKaOTTzsHkUWMJHEtceFu03nE%2Fbtyqezmcl2q%2BY%3D&reserved=0) (o se faamatalaga faapea e itiiti ma le ‘afa o lafoga mai faatusatusaga masani o totogi e le au mauoa [na i lo le *faatulagana* tau lafoga] e tusa ma Tala o le Tupe o sauni atu i ai)

[Fenemor and Television New Zealand Ltd, Decision No. 2023-080](https://aus01.safelinks.protection.outlook.com/?url=https%3A%2F%2Fwww.bsa.govt.nz%2Fdecisions%2Fall-decisions%2Ffenemor-and-television-new-zealand-ltd-2023-080-29-november-2023%23searched-for-&data=05%7C02%7CTranslate%40dia.govt.nz%7Ceb933a2e319349f6958608dc57521b22%7Cf659ca5cfc474e96b24d14c95df13acb%7C0%7C0%7C638481257362973813%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XBZ1sJe4S%2B9K0%2Ft%2Bt4g8O2EoO3SjKDd92NYiV5%2FYHWU%3D&reserved=0) (ata vaaia o se taavale e lē fesootai i se tala o faamatalaina ai aafiaga o se mu mai ituaiga maa o le lithium na faaleagaina ai se nofoaga e tiai ai taavale)

Afai e te le o mautinoa pe faamata matou te faagaioia lau faaseā, faamolemole [faafesootai mai](https://www.bsa.govt.nz/about-us/contact-us/) e mafai ai ona matou fesootai lau mataupu i le vaega tonu e tatau ona silasila i ai.